Държавен вестник, бр. 49, 2003 г., стр. 27

Б Р О Й  49
Д Ъ Р Ж А В Е Н   В Е С Т Н И К
С Т Р .  27
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 5
от 15 май 2003 г.
за оценяване и одобряване на учебници
и учебни помагала
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се определят условия-
та и редът за оценяване и одобряване на учеб-
ници и учебни помагала за системата на народ-
ната просвета.
Чл. 2. За училищното обучение се одобряват
учебници и учебни помагала, а за предучилищно-
то възпитание и подготовка—учебни помагала.
Чл. 3. (1) За всеки учебен предмет от общо-
образователната подготовка министърът на
образованието и науката одобрява не повече от
три учебника за определен клас и за период не
по-малък от определения в чл. 14 от Закона за
степента на образование, общообразователния
минимум и учебния план (ЗСООМУП).
(2) За всеки учебен предмет или модул от про-
фесионалната подготовка министърът на обра-
зованието и науката одобрява не повече от три
учебника за един или повече класове и за период
не по-малък от определения в чл. 14 ЗСООМУП.
Чл. 4. (1) Учебниците, одобрени при услови-
ята и по реда на тази наредба, се използват в
училищното обучение до обявяване на нова
процедура за оценяване и одобряване или до
промяна на съдържанието или графичния ди-
зайн на одобрения учебник.
(2) Когато в съдържанието на одобрения
учебник са извършени  промени, които са обек-
тивно необходими, учебниците могат да се пол-
зват в системата на народната просвета след
одобрение на променения учебник.
(3) При промяна на съдържанието по ал. 2
могат да се извършват и произтичащи от това
промени на графичния дизайн.
Чл. 5. Учебните помагала, предназначени за
децата от подготвителните групи или подгот-
вителните класове по чл. 20, ал. 1 от Закона за
народната просвета (ЗНП), одобрени при усло-
вията и по реда на тази наредба, се ползват в
предучилищното възпитание и подготовка до
промяна на програмата за съответното образо-
вателно направление.
Чл. 6. (1) За всяка учебна година министъ-
рът на образованието и науката утвърждава
списък на одобрените учебници, които ще се
ползват  в системата на народната просвета.
(2) Списъкът по ал. 1 съдържа наименова-
нието на учебника, името на автора, издателя и
годината на изданието и се публикува във в. “Аз
Буки” до 15 май всяка календарна година.
(3) Всяка година от 1 до 10 април издателс-
твата и/или авторът, които ще разпространя-
ват одобрени учебници за предстоящата учебна
година, подават в Министерството на образо-
ванието и науката (МОН) заявление за включ-
ване в списъка по ал. 1.
(4) Учебниците, одобрени след срока по ал. 3,
се включват допълнително в списъка по ал.1,
ако в 3-дневен срок от получаване на одобрени-
ето издателите им подадат заявление за раз-
пространение на одобрените учебници за пред-
стоящата учебна година.
(5) Не се включват в списъка по ал.1 учеб-
ниците, за които не е подадено заявлението
по ал. 3.
Чл. 7. Министерството на образованието и
науката публикува във в. “Аз Буки” списък на
одобрените учебни помагала до 20 дни след
приключване на всяка процедура по оценя-
ването им.
Г л а в а  в т о р а
УСЛОВИЯ И РЕД ЗА ОЦЕНЯВАНЕ
И ОДОБРЯВАНЕ НА УЧЕБНИЦИ
Раздел I
Общи положения
Чл. 8. Процедурата по оценяване и одобря-
ване на учебници се провежда:
1. по определен учебен предмет за един клас—
за проектите на учебник по общообразовател-
на подготовка;
2. по определен учебен предмет или модул за
един или повече класове—за проектите на учеб-
ник по професионална подготовка.
Чл. 9. (1) Вносители на проект на учебник в
процедурата по оценяване и одобряване могат
да бъдат издатели и/или автори.
(2) Всеки вносител може да представи в
процедурата по ал. 1 повече от един проект на
учебник.
Чл. 10. Процедурата по чл. 8 включва:
1. допускане до оценяване на проектите на
учебник;
2. оценяване на съответствието на проекти-
те на учебник с изискванията по глава втора,
раздели I и III от Наредбата за учебниците и
учебните помагала, приета с Постановление
№ 104  на Министерския съвет от 2003 г. (ДВ,
бр. 45 от 2003 г.);
3. класиране на проектите на учебник;
4. одобряване на проектите на учебник.
Чл. 11. (1) Процедура за оценяване и одоб-
ряване на учебник се открива:
1. след утвърждаване на нови учебни прог-
рами;
2. когато нито един от одобрените учебни-
ци не е разпространен за началото на учебна-
та година;
3. когато нито един от издателите на одоб-
рените учебници не е подал заявлението по
чл. 6, ал. 3;
4. когато при проведена процедура не е одоб-
рен нито един учебник.